Diari Oficial de la Generalitat Valenciana


Sumari del DOGV 7952, del 05-01-2017 (2016/9673)

Informació pública de l'expedient de modificació puntual número 1/2015 del Pla general d'ordenació urbana.
----------------------------------------------------------------------------------------------------------

### Dades del document

Número de DOGV
:   7952

Data del DOGV
:   05-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9673


Data del document
:   21-11-2016

Organisme emissor
:   Ajuntament de Canals

Tipus de document
:   Anunci

Descriptors 

:   * Canals
    * pla d'urbanisme
    * administració local

Informació pública de l'expedient de modificació puntual número 1/2015 del Pla general d'ordenació urbana.  
 [2016/9673]  
El Ple de l'Ajuntament de Canals, en sessió celebrada el 27 d'octubre de 2016, ha adoptat el següent acord:  
  
«Primer. Sotmetre a informació pública, per un període de 45 dies, el document del text refós de la modificació puntual número 1/2015 del Pla general d'ordenació urbana de Canals, en què es procedeix a delimitar la unitat d'execució Entorn Carrer Innovadora de Canals, i a redefinir l'ordenació detallada de l'àmbit referit, compost per memòria, fitxa de gestió i plànols, estudi d'integració paisatgística, informe de sostenibilitat econòmica i informe de viabilitat econòmica.  
  
A aquests efectes es publicaran els corresponents anuncis d'informació al Diari Oficial de la Generalitat Valenciana, al tauler d'edictes municipal i en un diari no oficial d'àmplia difusió en el municipi, i també s'haurà d'inserir aquest anunci a la pàgina web municipal, juntament amb la documentació del text refós.  
Segon. Consultar a les administracions públiques afectades i sol·licitar el informes de caràcter sectorial preceptius de conformitat amb la normativa aplicable, així com requerir informe a les empreses subministradores de serveis públics.  
Tercer. Emesos els informes indicats en el punt anterior, introduir en el text refós de la modificació puntual número 1/2015 les rectificacions que, si escau, requerisquen els esmentats informes així com el resultat de la informació pública, i procedir a l'aprovació provisional d'aquesta i a la seua posterior remissió a la conselleria competent en urbanisme per a la seua aprovació definitiva, tret que aquestes rectificacions comporten canvis de caràcter substancial; en aquest cas s'haurà de sotmetre a un nou període d'informació pública per un termini de 20 dies.  
  
Quart. Mantenir la suspensió d'atorgament de llicències de parcel·lació de terrenys, edificació i demolició en l'àmbit de la modificació puntual número 1/2015 acordada en sessió plenària de 17 de desembre de 2015, així com la dels acords aprovatoris de nous programes d'actuació en aquest àmbit.  
En concret, es manté suspés l'atorgament de les llicències següents:  
  
- Obres de construcció, edificació i instal·lacions de nova planta.  
- Obres d'ampliació de tot tipus de construcció, edificis i instal·lacions existents.  
- Demolició de construccions.  
- Actes de divisió de terrenys o parcel·lació de finques.  
- Moviments de terra que excedisquen d'allò estrictament necessari per a la pràctica ordinària d'activitats agrícoles.  
- Instal·lació de cases prefabricades, caravanes fixes i instal·lacions semblants.  
- Execució d'obres i instal·lacions que afecten el subsòl.  
- Execució d'obres d'urbanització.  
Cinqué. Mantenir, també, la interrupció dels terminis previstos en l'article 104.4 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, per a la formulació d'advertència i inici d'expedients d'expropiació per ministeri de la llei en relació a sòls dotacionals inclosos en l'àmbit de la unitat d'execució Entorn Carrer Innovadora, delimitada per la modificació puntual número 1/2015, interrupció acordada en el punt cinqué de l'acord del Ple de 17 de desembre de 2015.  
  
Sisé. Notificar aquest acord als interessats que han comparegut en l'expedient durant el primer període d'exposició pública i remetre comunicació a la resta d'afectats, així com a les següents associacions ciutadanes de Canals: Acdema, la Pebrella, Ames de Casa de Canals, Col·laboradors Ràdio Canals, Associació de Jubilats, El Brot, Centre Cultural San Jaime, Apart, Canals Cooperatius i Associació Cultural Comarques Centrals.  
  
Seté. Contra aquest acord no es pot interposar cap recurs per tractar-se d'un acte de tràmit. Sense perjudici que pels interessats es decidisca usar la via de recurs que estimen oportuna.»  
  
I de conformitat amb el que estableix l'article 57, en relació amb l'article 53 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), s'obri un nou període de consultes i informació pública per a la presentació d'al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
Durant el termini d'informació pública, qualsevol persona podrà consultar la documentació, degudament diligenciada, a l'Ajuntament de Canals, en horari d'oficines ?de dilluns a divendres de 09.00 a 14.00 hores- i formular al·legacions, així com aportar aquells documents que estime convenients. Tanmateix es podrà consultar la documentació al web municipal www.canals.es.  
  
Cosa que es publica en compliment del que disposa l'article 57.1.a, en relació amb l'article 53.2, ambdós de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, i del que disposa l'article 25 del text refós de la Llei del sòl i rehabilitació urbana, aprovat per Reial decret legislatiu 7/2015, de 30 d'octubre.  
  
Canals, 21 de novembre de 2016.- L'alcalde: Joan Carles Pérez Pastor.